A kesztyűkkel ellentétben a bőrvédő termékek ESD alkalmasságának tisztázására vonatkozóan nincsenek szabványok, ill. tesztek. Az EN 61340 szerinti ESD alkalmassági vizsgálatok (elektrosztatikus feltöltődés) a bőrvédő termékekre nem alkalmazhatók. Az elektromos töltések vezetőképessége a száraz bőrön meglehetősen gyenge. Feltételezhető, hogy a bőrre felvitt bőrkészítményeknek a víztartalom miatt nem szigetelő hatásuk van, hanem növelik a bőr vezetőképességét, és segítik az elektromos töltések szabályozott és lassú áramlását.